Surathai21/ocs-krisdika huggingface dataset:
พระราชบัญญัติจัดตั้งศาลจังหวัดที่อำเภอพระประแดง จังหวัดสมุทรปราการ พ.ศ. 2553
วันที่ประกาศ: 2010-01-21

content: พระราชบัญญัติ จัดตั้งศาลจังหวัดที่อำเภอพระประแดง จังหวัดสมุทรปราการ พ.ศ. ๒๕๕๓
content: ภูมิพลอดุลยเดช ป.ร. ให้ไว้ ณ วันที่ ๑๔ มกราคม พ.ศ. ๒๕๕๓ เป็นปีที่ ๖๕ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดตั้งศาลจังหวัดขึ้นที่อำเภอพระประแดง จังหวัดสมุทรปราการ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติจัดตั้งศาลจังหวัด ที่อำเภอพระประแดง จังหวัดสมุทรปราการ พ.ศ. ๒๕๕๓”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้จัดตั้งศาลจังหวัดขึ้นที่อำเภอพระประแดง จังหวัดสมุทรปราการ เรียกว่า “ศาลจังหวัดพระประแดง” และจะเปิดทำการเมื่อใด ให้ประกาศโดยพระราชกฤษฎีกา
sectionNo: 4
content: มาตรา ๔ ให้ศาลจังหวัดพระประแดงมีเขตตลอดท้องที่อำเภอพระประแดง และอำเภอพระสมุทรเจดีย์ ในจังหวัดสมุทรปราการ ในระหว่างที่ยังไม่ได้เปิดทำการศาลจังหวัดพระประแดงตามพระราชกฤษฎีกาที่ออกตามมาตรา ๓ ให้ศาลจังหวัดสมุทรปราการมีเขตอำนาจตลอดถึงเขตศาลจังหวัดพระประแดงด้วย บรรดาคดีของเขตท้องที่อำเภอที่ระบุในวรรคหนึ่ง
sectionNo: 4
content: ซึ่งค้างพิจารณาอยู่ในศาลจังหวัดสมุทรปราการในวันเปิดทำการศาลจังหวัดพระประแดงตามมาตรา ๓ ให้คงพิจารณาพิพากษาในศาลจังหวัดสมุทรปราการ
sectionNo: 5
content: มาตรา ๕ ให้ประธานศาลฎีการักษาการตามพระราชบัญญัตินี้
content: ผู้รับสนองพระบรมราชโองการ อภิสิทธิ์ เวชชาชีวะ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรจัดตั้งศาลจังหวัดขึ้นที่อำเภอพระประแดง จังหวัดสมุทรปราการ ให้มีเขตตลอดท้องที่อำเภอพระประแดง และอำเภอพระสมุทรเจดีย์ จังหวัดสมุทรปราการ เพื่อประโยชน์แก่ประชาชนในท้องที่อำเภอดังกล่าว และโดยที่มาตรา ๑๙๘ วรรคหนึ่ง
content: ของรัฐธรรมนูญแห่งราชอาณาจักรไทย บัญญัติว่า บรรดาศาลทั้งหลายจะตั้งขึ้นได้ก็แต่โดยพระราชบัญญัติ จึงจำเป็นต้องตราพระราชบัญญัตินี้
กฎกระทรวงกำหนดแบบบัตรประจำตัวนายทะเบียนและพนักงานเจ้าหน้าที่ พ.ศ. 2553
วันที่ประกาศ: 2010-01-21

content: กฎกระทรวง กำหนดแบบบัตรประจำตัวนายทะเบียนและพนักงานเจ้าหน้าที่ พ.ศ. ๒๕๕๓
content: อาศัยอำนาจตามความในมาตรา ๕ แห่งพระราชบัญญัติประกันวินาศภัย พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ ๒) พ.ศ. ๒๕๕๑ และมาตรา ๕๕ แห่งพระราชบัญญัติประกันวินาศภัย พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา
content: ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวง ฉบับที่ ๒ (พ.ศ. ๒๕๓๖) ออกตามความในพระราชบัญญัติประกันวินาศภัย พ.ศ. ๒๕๓๕
sectionNo: 2
content: ข้อ ๒ บัตรประจำตัวนายทะเบียนและพนักงานเจ้าหน้าที่ให้เป็นไปตามแบบท้ายกฎกระทรวงนี้
sectionNo: 3
content: ข้อ ๓ ให้ประธานกรรมการกำกับและส่งเสริมการประกอบธุรกิจประกันภัย เป็นผู้ออกบัตรประจำตัวนายทะเบียน
sectionNo: 4
content: ข้อ ๔ ให้เลขาธิการคณะกรรมการกำกับและส่งเสริมการประกอบธุรกิจประกันภัยเป็นผู้ออกบัตรประจำตัวพนักงานเจ้าหน้าที่
sectionNo: 5
content: ข้อ ๕ รูปถ่ายที่ติดบัตรประจำตัวนายทะเบียนและพนักงานเจ้าหน้าที่ให้ใช้รูปถ่ายที่ถ่ายไม่เกินหกเดือนก่อนวันยื่นคำขอมีบัตรประจำตัว ขนาด ๒.๕ x ๓.๐ เซนติเมตร ครึ่งตัว หน้าตรงไม่สวมหมวกและแว่นตาสีเข้ม
sectionNo: 6
content: ข้อ ๖ บัตรประจำตัวนายทะเบียนและพนักงานเจ้าหน้าที่ให้ใช้ได้ห้าปีนับแต่วันออกบัตร
sectionNo: 7
content: ข้อ ๗ บัตรประจำตัวนายทะเบียนและพนักงานเจ้าหน้าที่ที่ออกตามความในกฎกระทรวง ฉบับที่ ๒ (พ.ศ. ๒๕๓๖) ออกตามความในพระราชบัญญัติประกันวินาศภัย พ.ศ. ๒๕๓๕ ให้ใช้ได้ต่อไปจนกว่าจะหมดอายุหรือจนกว่าจะออกบัตรใหม่ตามกฎกระทรวงนี้
content: ให้ไว้ ณ วันที่ ๑๕ มกราคม พ.ศ. ๒๕๕๓ กรณ์ จาติกวณิช รัฐมนตรีว่าการกระทรวงการคลัง
content: [เอกสารแนบท้าย] ๑. แบบบัตรประจำตัวนายทะเบียน ท้ายกฎกระทรวงกำหนดแบบบัตรประจำตัวนายทะเบียนและพนักงานเจ้าหน้าที่ พ.ศ. ๒๕๕๓ ๒. แบบบัตรประจำตัวพนักงานเจ้าหน้าที่ ท้ายกฎกระทรวงกำหนดแบบบัตรประจำตัวนายทะเบียนและพนักงานเจ้าหน้าที่ พ.ศ. ๒๕๕๓ (ดูข้อมูลจากภาพกฎหมาย)
content:  
content:  
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕๕ แห่งพระราชบัญญัติประกันวินาศภัย พ.ศ. ๒๕๓๕ บัญญัติให้ในการปฏิบัติหน้าที่ของนายทะเบียนและพนักงานเจ้าหน้าที่ต้องแสดงบัตรประจำตัวตามแบบที่กำหนดในกฎกระทรวง ประกอบกับพระราชบัญญัติคณะกรรมการกำกับและส่งเสริมการประกอบธุรกิจประกันภัย พ.ศ.
content: ๒๕๕๐ ได้จัดตั้งสำนักงานคณะกรรมการกำกับและส่งเสริมการประกอบธุรกิจประกันภัย โดยให้โอนภารกิจด้านการกำกับดูแลการประกอบธุรกิจประกันภัยของกรมการประกันภัย กระทรวงพาณิชย์ ไปเป็นของสำนักงานคณะกรรมการกำกับและส่งเสริมการประกอบธุรกิจประกันภัย
content: สมควรแก้ไขบัตรประจำตัวนายทะเบียนและพนักงานเจ้าหน้าที่ให้สอดคล้องกับการเปลี่ยนแปลงดังกล่าว จึงจำเป็นต้องออกกฎกระทรวงนี้